Törökbálint

Törökbálint (saksa keeles Großturwall) on linn Ungaris Pesti komitaadis Érdi kreisis.

 Geograafiline asend 
Törökbálint asub Budapesti kesklinnast ligikaudu 12 km lääneedelas.

 Ajalugu 
Pärast ungarlaste Pannooniasse saabumist 9. sajandi lõpul kinkis Árpád selle piirkonna ülik Kondile, kelle poeg Csörsz ehitas sinna lossi. Asula sai nimeks Torbágy (Turobag). Aastatel 1541–1686 oli asula Türgi võimu all. 1693. aastal läks Torbágy jesuiitide valdusse ja kuulus neile kuni 1773. aastani. Tühjaks jäänud piirkonda saabus serbia ja švaabi asunikke. Tõenäoliselt 18. sajandil kujunes asula uueks nimeks Török-Bálint ungari aristokraadi Bálint Töröki (1502–1551) järgi. Bálint Töröki seos selle piirkonnaga ei ole päris selge. 1900. aastal nimetati Török-Bálint ümber Törökbálintiks. 1946. aastal saadeti suurem osa Törökbálinti saksa rahvusest elanikest riigist välja. Törökbálint sai linnaõigused 1. juulil 2007.Történelem Törökbálint. Vaadatud 11. detsembril 2023.

 Sõpruslinnad 
 Bük, Ungari
 Odorheiu Secuiesc, Rumeenia
 Budapesti XXIII ringkond (Soroksár), Ungari
 Süssen, Saksamaa
 Veľké Trakany, Slovakkia

 Viited 

Kategooria:Ungari linnad
Kategooria:Pesti komitaat